text: 23. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.62925 της 15 Μαρτ. /3 Απρ. 1989  (ΦΕΚ Β΄ 234) Ανάθεση και στα ΕΛΤΑ της εκμετάλλευσης του συστήματος τηλεομοιοτυπίας μεταξύ των Γραφείων του. Έχοντας υπόψη: 1.Τις διατάξεις του άρθρ. 3 παρ. 2 του Ν.Δ. 496/70 «περί οργανώσεως και λειτουργίας των Ταχυδρομείων». 2.Τις διατάξεις του άρθρ. 1 του Π.Δ.153/73 «περί βελτιώσεως διαδικασιών τινών κατά την έκδοσιν διοικητικών πράξεων επί αντικειμένων αρμοδιότητας Υπουργείου Ναυτιλίας Μεταφορών και Επικ/νιών (Τομέως Επικ/νιών). 3.Τις διατάξεις του Ν.Δ. 165/73 «περί ΟΤΕ». 4.Τις αποφάσεις του ΔΣ/ΕΛΤΑ με αριθ. 001/ 5282/011.3/4.3.88 και 001/5306/011.3/27.4.88. 5.Τις διατάξεις του άρθρ. 16 του Π.Δ. 295/86 «περί δομής ρόλου και τρόπου διοίκησης και λειτουργίας της κοινωνικοποιημένης επιχείρησης Ελληνικά Ταχυδρομεία (ΕΛΤΑ)», αποφασίζουμε: «1.Αναθέτουμε και στον ΕΛ-ΤΑ την εκμετάλλευση του συστήματος τηλεομοιοτυπίας μεταξύ των Γραφείων του για την εξυπηρέτηση του κοινού, ιδρύοντας για το σκοπό αυτό ειδική Υπηρεσία καλουμένη «Υπηρεσία Τηλεταχυδρομείου - POSTFAX». Η παρ. 1 αντικαταστάθηκε ως άνω από την 58669/520/8-15 Μαρτ. 1990 (ΦΕΚ Β΄ 164), αποφ. Υπ. Εθν. Οικον. και Μεταφορών και Επικοινωνιών. 2.Τα τιμολόγια της Υπηρεσίας αυτής θα καθορίζονται σύμφωνα με τις ισχύουσες διατάξεις. 3.Απαγορεύεται σε κάθε φυσικό ή Νομικό πρόσωπο η εκμετάλλευση του συστήματος Τηλεομοιοτυπίας και σε περίπτωση παραβάσεως του όρου αυτού θα εφαρμόζονται οι διατάξεις του Νόμ. 4277/29 και του Ν.Δ. 165/73. 